الدنيا تياترو دنيا تياترو حب تياترو بلف تياترو شغل تياترو كل ما تمشى تلاقى تياترو الست لما يهفها كيفها على فستان او على بورناطه اتفرج ياحبيبى وشوفها لما تقابل جوزها بظيته من ع السلم تحضنه وتدلعه وتقول ياسلام سلم ياحبيبى يا خفه يا غندور وتقسمله وتمثله من نغمات الحب كتير تتبسمله ثم تقوله عايزه ياتوتو بجامه حرير بلف تياترو وشغل تياترو وكل ما تمشى تلاقى تياترو وموظف تلاقيه فى ديوانه يأفش لرئيسه من غير علمه ويضحك شله اخوانه لما يقلد فى رئيس قلمه بعد دقيقه يطب عليهم سيدنا الريس يبقوا حريقه فى الشغل ويهتموا كويس وده يزرر وده يحرر وده يدعى لسعادة البيه صاحب الهمه فخر الامه اللى اترابينا على ايديه حب تياترو وبلف تياترو وكل ما تمشى تلاقى تياترو واللى انكوى م الست حماته واشعوط بكلامها السكر اتفرج وشوف ابتساماته لما تزوره فى يوم متعكر ويقول اهلا ...... اهلا بالاموره يا 200 سهلا ياحماتى يا خفه يا غندوره ويغنيها ويعشيها ويقدملها اوزى ودندى خايف منها لما لسانها يتنفض على سيدنا الافندى حب تياترو وبلف تياترو وكل ما تمشى تلاقى تياترو